മുടിയുടെ കരുത്തിനായി ഒലിവ് എണ്ണ കേശസംരക്ഷണത്തില് ഒലിവ് എണ്ണ വളരെയധികം പ്രാധാന്യം വഹിക്കുന്നു. മുടി വരണ്ടതാണെങ്കിലും എണ്ണമയമുള്ളതാണെങ്കിലും ഒലിവ് എണ്ണ ഫലപ്രദമാണ്. മുടിക്കുണ്ടാകുന്ന കേടുപാടുകള് തടയാനും തലയോട്ടിയില് മൃതകോശങ്ങള് അടിഞ്ഞുകൂടുന്നത് ഒഴിവാക്കാനും ഒലിവ് എണ്ണയ്ക്ക് കഴിയും. ഇതില് അടങ്ങിയിട്ടുള്ള ഒമേഗ 3 ഫാറ്റി ആസിഡ് മുടിയുടെ വരള്ച്ചയും തുമ്ബ് പൊട്ടലും തടയുന്നു. മുടിയുടെ ആരോഗ്യത്തിനായി ഒലിവ് എണ്ണ ഹെയര് മാസ്കുകള് വീട്ടില് എളുപ്പത്തില് തയ്യാറാക്കാവുന്നതാണ്. വിറ്റാമിന് എ അടങ്ങിയിരിക്കുന്നതിനാല് ഒലിവ് അടങ്ങിയ മാസ്കുകള് മുടിയുടെ വളര്ച്ച ത്വരിതപ്പെടുത്തുന്നു. നാല് ടേ. സ്പൂണ് ഒലിവ് എണ്ണയും രണ്ട് സ്പൂണ് തേനും മിക്സ് ചെയ്യുക. ശേഷം ഈ മാസ്ക് പുരട്ടി, 30 മിനിറ്റിനുശേഷം ഷാംപൂ ഉപയോഗിച്ച് തല കഴുകാം. തേനില് അടങ്ങിയിരിക്കുന്ന ആന്റി ബാക്ടീരിയല് ഘടകങ്ങള് തലയോട്ടിയിലെ അണുബാധ, ചൊറിച്ചില്, വീക്കം എന്നിവ അകറ്രുന്നു. ഒരു പഴുത്ത നേന്ത്രപ്പഴം മിക്സിയില് അടിച്ചെടുക്കുക. അതിലേക്ക് ഒലിവ് എണ്ണ, തേന് എന്നിവ ചേര്ത്ത് കുഴമ്ബു രൂപത്തിലാക്കുക. മുടിയില് ഈ മിശ്രിതം പുരട്ടി, 30 മിനിറ്റിനുശേഷം കഴുകിക്കളയാം. നേന്ത്രപ്പഴത്തില് അടങ്ങിയിരിക്കുന്ന ആന്റി ഓക്സിഡന്റുകള് മുടി കൊഴിച്ചില് തടയുകയും ഫാറ്റി ഓയിലുകള് മുടിയുടെ എണ്ണമയം നിലനിറുത്തുകയും ചെയ്യും.